wickkiey/tamil-wikipedia-chunked huggingface dataset:
# சீமாட்டி அம்ரித்பாய் தாகா மற்றும் திருமதி. ரத்னிதேவி புரோகித் மகளிர் கல்லூரி

## அங்கீகாரம்

இக்கல்லூரி பல்கலைக்கழக மானியக் குழுவால் (UGC) அங்கீகரிக்கப்பட்டுள்ளது. மேலும் தேசிய மதிப்பீடு மற்றும் தரச்சான்று அவையால் 'ஏ' தரச்சான்றும் பெற்றுள்ளது.
# ஜாக்கியா சோமன்

**ஜாக்கியா சோமன்** (Zakia Soman) ஓர் இந்தியப் பெண்கள் உரிமை ஆர்வலர் மற்றும் பாரதிய முஸ்லிம் மகளிர் இயக்கம் எனும் அரசு சாரா பெண்கள் உரிமைகள் அமைப்பின் நிறுவனர் ஆவார்.
# ஜாக்கியா சோமன்

## இளமை

ஜாக்கியா சோமானி குஜராத் மாநிலம் அகமதாபாத் நகரத்தில் பிறந்தார்.
# ஜாக்கியா சோமன்

## பணி

ஜக்கியா குசராத்து பல்கலைக்கழகத்தில் ஆங்கிலத்தில் வணிகத் தொடர்புப் பேராசிரியராகப் பணியாற்றினார்.
# ஜாக்கியா சோமன்

## செயல்பாடு

ஜாக்கியா முஸ்லிம் பெண்களின் உரிமைகளுக்காக வாதிடுபவர். இவர் அமைதி மற்றும் நீதி, மதச்சார்பின்மை, மனித உரிமைகள் மற்றும் சிறுபான்மையினர் உரிமைகள் ஆகிய பிரச்சினைகளில் பணியாற்றியுள்ளார். இவர் *ஆக்ஷன் எய்டில்* அமைதி மற்றும் மனித பாதுகாப்பு கருப்பொருளையும் அமைத்தார்.  
ஜாக்கியா வறுமை ஒழிப்புக்கான தெற்காசியக் கூட்டமைப்பில் உறுப்பினராக உள்ளார். ஜக்கியா தனது வேலையை விட்டுவிட்டு சிறுபான்மையினரின் உரிமைகளுக்காகப் பணியாற்றத் தொடங்குவதற்கு முன்பு குசராத்தில் பல்கலைக்கழகப் பேராசிரியராக இருந்தார். இவர் அமைதி மற்றும் சகிப்புத்தன்மைக்கான அறிவுசார் செயல்பாட்டில் ஈடுபடும் அமைதி ஆய்வு மையத்தின் நிறுவனர் ஆவார்.
# ஜாக்கியா சோமன்

## அங்கீகாரம்

2014ஆம் ஆண்டில், தேசிய மகளிர் ஆணையத்தால் சிறந்த பெண் சாதனையாளர் விருது ஜாக்கியாவிற்கு வழங்கப்பட்டது. நவம்பர் 2015-இல் பிபிசியின் 100 அச்சமற்ற பெண்கள் பட்டியலில் ஒருவராக இடம்பெற்றுள்ளார்.
# ஜாக்கியா சோமன்

## சேவைகள்

- புனித இடங்களை மீட்டெடுத்தல்: ஹாஜி அலி தர்காவுக்குள் நுழைவதற்காக முஸ்லிம் பெண்களின் போராட்டம்.
- வளர்ச்சிக் கொள்கை விமர்சன இதழ்: தொகுதி. 1 மலர். 3: கோவிட்-19 சகாப்தத்தில் வாழ்க்கை: ஹீரா லால் தாக்கத்தை உணருதல்
- தைரியம் வெளியானது: முஸ்லீம் பெண்களின் வாழ்க்கை, போராட்டங்கள் மற்றும் தலைமைத்துவத்தின் தனிப்பட்ட கதைகள்
- குடும்பத்திற்குள் நீதி தேடுதல்: முஸ்லீம் தனிநபர் சட்டத்தில் சீர்திருத்தங்கள் குறித்த முஸ்லீம் பெண்களின் பார்வைகள் பற்றிய தேசிய ஆய்வு
- இந்திய முஸ்லீம் பெண்கள் இயக்கம்: பாலின நீதி மற்றும் சம குடியுரிமைக்காக
- பலதார மணங்களில் பெண்களின் நிலை மற்றும் சட்டப் பாதுகாப்பு தேவை
# கவிதா ரமணன்

**கவிதா ரமணன்** (*Kavita Ramanan*) பிரெவுன் பல்கலைக்கழகத்தில் பயன்பாட்டுக் கணித பேராசிரியராக பணிபுரியும் நிகழ்தகவு கோட்பாட்டாளரும் ஆவார்.
# கவிதா ரமணன்

## கல்வி மற்றும் பணி

ரமணன் இந்தியாவில் தமிழ்நாடு, சென்னையில் அனுராதா ரமணன் மற்றும் இயற்கணித ஜியோமீட்டர் எஸ். ரமணனுக்கு மகளாகப் பிறந்தார். ரமணன் 1992-இல் மும்பை இந்தியத் தொழில்நுட்பக் கழகத்தில் வேதியியல் பொறியியலில் இளநிலைப் பட்டம் பெற்றார். இவள் 1996-இல் பிரவுன் பல்கலைக்கழகத்தில் பயன்பாட்டுக் கணிதத்தில் முனைவர் பட்ட ஆய்வினை முடித்தார். பால் டுபுயிசு மேற்பார்வையிடப்பட்ட இவரது ஆய்வுக் கட்டுரையானது, *தொடர்பு வலையமைப்பிற்கான பயன்பாடுகளுடன், கட்டுப்படுத்தப்பட்ட செயல்முறைகளின் கட்டுமானம் மற்றும் பெரிய விலகல் பகுப்பாய்வு* குறித்ததாகும்.  
டெக்னியனில் முனைவர் பட்ட பின் ஆய்வினை முடித்த பிறகு, இவர் 1997 முதல் 2002 வரை பெல் ஆய்வுக்கூடத்தில் பணியாற்றினார். மேலும் 2002 முதல் 2009 வரை கார்னிகி மெல்லன் பல்கலைக்கழகத்தில் கணித அறிவியலில் ஆசிரியராகவும் பணியாற்றினார். இவர் 2010-இல் ஆசிரியப் பணிக்கு பிரவுனுக்குத் திரும்பினார்.
# கவிதா ரமணன்

## அங்கீகாரம்

ரமணன் 2006-இல் பயன்பாட்டு நிகழ்தகவு சமூகத்தின் எர்லாங் பரிசை வென்றார். இவர் 2013-இல் கணித புள்ளியியல் நிறுவனத்தின் உறுப்பினராகத் தேர்ந்தெடுக்கப்பட்டார். அமெரிக்கன் கணிதவியல் சங்கம் மற்றும் செயல்பாட்டு ஆராய்ச்சி மற்றும் மேலாண்மை அறிவியல் கழகத்தின் 2018 வகுப்பிற்குத் தேர்ந்தெடுக்கப்பட்டார். கணிதப் புள்ளியியல் நிறுவனத்தில் 2015ஆம் ஆண்டு மெடாலியன் விரிவுரையை "சீரற்ற வலையமைப்பின் எல்லையற்ற பரிமாண அளவிடுதல் வரம்புகள்" என்ற தலைப்பில் நிகழ்த்தினார். 2019-இல், ரமணன் அறிவியல் முன்னேற்றத்திற்கான அமெரிக்கச் சங்கத்தின் உறுப்பினராகத் தேர்ந்தெடுக்கப்பட்டார். 2020ஆம் ஆண்டில், கவிதா ரமணன், "பிரவுன் பல்கலைக்கழகம், கட்டுப்படுத்தப்பட்ட மற்றும் பிரதிபலித்த செயல்முறைகள் மற்றும் சீரற்ற வலையமைப்பிற்கான பங்களிப்புகளுக்காக" என்ற மேற்கோளுடன் தொழிற்துறை மற்றும் பயன்பாட்டுக் கணிதத்திற்கான சங்கத்தின் உறுப்பினராகத் தேர்ந்தெடுக்கப்பட்டார்.  
கவிதா 2020இல் குகன்கெய்ம் ஆய்வு நிதியினைப் பெற்றார். 2021-இல் அமெரிக்கக் கலை மற்றும் அறிவியல் அகாதமியின் உறுப்பினராகத் தேர்ந்தெடுக்கப்பட்டார். கவிதா 2021-இல் பிரவுன் பல்கலைக்கழகத்தின் ஆராய்ச்சி சாதனை விருதினைப் பெற்றார். மேலும் இவர் 2021 வன்னேவர் புஷ் ஆசிரிய கூட்டாளிகளின் பாதுகாப்புத் துறையின் வகுப்பில் கலந்துகொள்ளப் பரிந்துரையில் இடம்பெற்றார். கவிதா சனவரி-சூன் 2022இல் கிளே கணித நிறுவனத்தில் மூத்த அறிஞராக நியமிக்கப்பட்டார்.
# இராதா கேசர்

**இராதா கேசர்,** வரையறுக்கப்பட்ட குழுக்களின் பிரதிநிதித்துவக் கோட்பாட்டில் தனது ஆராய்ச்சிக்காக அறியப்பட்ட ஓர் இந்தியக் கணிதவியலாளர் ஆவார். இவர் மான்செஸ்டர் பல்கலைக்கழகத்தில் கணிதப் பேராசிரியராக உள்ளார். மேலும் 2009-இல் லண்டன் கணிதவியல் சங்கத்தின் பெர்விக் பரிசை வென்றார்.
# இராதா கேசர்

## கல்வியும் பணியும்

கேசர் 1991-இல் பஞ்சாப் பல்கலைக்கழகத்தில் பட்டம் பெற்றார். இவர் முனைவர் பட்டத்தினை 1995-இல் ஓகைய்யோ மாநிலப் பல்கலைக்கழகத்தில் முடித்தார். இவரது ஆய்வுக் கட்டுரை, *சமச்சீர் குழுக்களின் இரட்டை அட்டைகளுக்கான தொகுதிகள் மற்றும் மூல இயற்கணிதம்* என்பதாகும். இதனை ரொனால்ட் சாலமன் மேற்பார்வையிட்டார்.  
யேல் பல்கலைக்கழகம் மற்றும் மின்னசொட்டா பல்கலைக்கழகத்தில் உதவிப் பேராசிரியர் பதவிகளைப் பெற்று, ஆக்சுபோர்டில் உள்ள பல்கலைக்கழகக் கல்லூரியில் வீர் இளையோர் ஆய்வு சகாவாகப் பணிபுரிந்த பிறகு, 2002-இல் ஓகைய்யோ மாநிலத்திற்கு உதவிப் பேராசிரியராகத் திரும்பினார். இவர் 2005-இல் அபெர்டீன் பல்கலைக்கழகத்திற்கும், சிட்டிக்கு, 2012-இல் லண்டன் பல்கலைக்கழகத்திற்கும், பின்னர் 2022-இல் மான்செஸ்டர் பல்கலைக்கழகத்திற்கும் சென்றார்.
# இராதா கேசர்

## நூல்

மைக்கேல் ஆஷ்பேச்சர் மற்றும் பாப் ஆலிவர் ஆகியோருடன், *இயற்கணிதம் மற்றும் பரப்புருவியல் பிணைவு அமைப்பு* (கேம்பிரிட்ஜ் பல்கலைக்கழக அச்சகம், 2011) என்ற புத்தகத்தின் ஆசிரியர் ஆவார்.
# இராதா கேசர்

## அங்கீகாரம்

இராதா கேசர் 2009ஆம் ஆண்டு பெர்விக் விருது, தனது வருங்கால சகாவான ஜோசப் சுவாங்குடன் இணைந்து பெற்றார். இவர்களின் ஆய்வறிக்கையில் "சமச்சீர் குழுக்கள், சுருள் தயாரிப்புகள், மொரிட்டா சமன்பாடுகள் மற்றும் ப்ரூவின் அபிலியன் குறைபாடு அனுமானம்" ஆகியவை குறித்தது. இவர் 2017-2018ஆம் ஆண்டிற்கான கலிபோரினிய பல்கலைக்கழக வளாகத்தில் செயல்படும் கணித அறிவியல் ஆராய்ச்சி நிறுவன சைமன்சு பேராசிரியராக நியமிக்கப்பட்டார்.
# பிரபோவோ சுபியாந்தோ

**பிரபோவோ சுபியாந்தோ** (*Prabowo Subianto*, பிறப்பு: 17 அக்டோபர் 1951) இந்தோனேசிய அரசியல்வாதியும், தொழிலதிபரும், முன்னாள் இராணுவ அதிகாரியும், முன்னாள் பாதுகாப்பு அமைச்சரும் ஆவார். இவர் இந்தோனேசியக் குடியரசுத் தலைவராகத் தேர்ந்தெடுக்கப்பட்டார். அக்டோபர் 23, 2019 அன்று, 2019 முதல் 2024 வரையிலான காலகட்டத்திற்கான மேம்பட்ட இந்தோனேசியா அமைச்சரவையில் இந்தோனேசியா குடியரசின் 26வது பாதுகாப்பு அமைச்சராக பிரபோவோ நியமிக்கப்பட்டார்.
# சரசுவதி விசுவேசுவரா

**சரசுவதி விசுவேசுவரா** (*Saraswathi Vishveshwara*)(பிறப்பு 1946) மூலக்கூறு உயிரியல் இயற்பியல் துறையில் நிபுணத்துவம் பெற்ற ஓர் இந்திய உயிரி இயற்பியலாளர் ஆவார். சரசுவதி பெங்களூரில் உள்ள இந்திய அறிவியல் கழகத்தில் மூலக்கூறு உயிரியல் இயற்பியல் பிரிவில் பேராசிரியராக உள்ளார். இவர் கணினி உயிரியலில் பணிபுரிகிறார். சரசுவதியின் ஆராய்ச்சி முதன்மையாக உயிரியல் அமைப்புகளில் கட்டமைப்பு-செயல்பாடு உறவுகளைத் தெளிவுபடுத்துவதில் கவனம் செலுத்துவதாக உள்ளது. புரதங்கள் போன்ற பெரிய மூலக்கூறுகளின் செயல்பாட்டைப் புரிந்துகொள்வதற்குக் கணக்கீட்டு-கணித நுட்பங்களைப் பயன்படுத்துவது இவரது ஆராய்ச்சியின் முக்கிய அம்சமாகும்.
# சரசுவதி விசுவேசுவரா

## கல்வி

சரசுவதியின் இளம் அறிவியல் மற்றும் முதுநிலை அறிவியல் கல்வி பெங்களூரு பல்கலைக்கழகத்திலும் உயிர்வேதியியல் முனைவர் பட்ட ஆய்வினை நியூயார்க் நகரப் பல்கலைக்கழகத்தில்ஹண்டர் கல்லூரியின் டேவிட் பெவரிட்ஜின் வழிகாட்டுதலின் கீழ் முடித்தார். இவரது முனைவர் பட்டம் ஆய்வானது குவைய வேதியியலில் பிரிவிலிருந்தது.
# சரசுவதி விசுவேசுவரா

## தொழில்சார் அனுபவம்

முனைவர் பட்டத்திற்குப் பிறகு விசுவேசுவரா பிட்சுபர்க்கில் உள்ள கார்னிகி மெல்லன் பல்கலைக்கழகத்தில் முனைவர் பட்ட மேலாய்வாளர் ஆனார். இவர் நன்கு அறியப்பட்ட குவைய வேதியியலாளர் மற்றும் நோபல் பரிசு பெற்ற ஜான் பாப்லுடன் ஆய்வுப் பணியினை மேற்கொண்டார். இவர் இந்தியாவுக்குத் திரும்பி, இந்திய அறிவியல் கழகத்தில் மூலக்கூறு உயிரியல் இயற்பியல் பிரிவில் முதுநிலை ஆசிரியராகச் சேர்ந்தார். இவர் ஆசிரிய உறுப்பினராகவும் பேராசிரியராகவும் ஆனார்.
# சரசுவதி விசுவேசுவரா

## வாழ்க்கை

சரசுவதியின் கணவர், இயற்பியலாளர், இந்தியாவின் கருந்துளை மனிதன் என்று அழைக்கப்படும் முனைவர் சி. வி. விசுவேசுவரா ஆவார். விசுவேசுவரா 2017-இல் காலமானார். சி. வி. விசுவேசுவரா பொதுச் சொற்பொழிவு தொடரை சரசுவதிச் தொடங்கியுள்ளார். இவர்களது மகள் இயற்பியலாளர் சுமிதா விசுவேசுவரா.
# திக்லிப்டெரா

**திக்லிப்டெரா** (தாவரவியல் வகைப்பாடு: *Dicliptera*) என்பது பூக்கும் தாவர வகையின் கீழ் அமைந்துள்ள, தாவரப் பேரினங்களில் ஒன்றாகும். இது முண்மூலிகைக் குடும்பம் (*Acanthaceae*) என்ற தாவரக் குடும்பத்தின் 207 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை, என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரியினம் குறித்து வெளியிட்ட முதல் ஆவணக் குறிப்பு, 1807, nom. cons. ஆம் ஆண்டு எனத் தெரிவிக்கிறது. இப்பேரினம், பன்னாட்டு அறிஞரால் ஏற்றுக் கொள்ளப்பட்டு, அறிவிக்கப்பட்ட தாவரப்பேரினம் ஆகும். இப்பேரினத்தின் இயற்கை வாழ்விடப் பரவலிடம் என்பது, பூமியின் வெப்ப வலயம், அயன அயல் மண்டலம் பகுதிகளில் இருக்கும் நடு, தெற்கு அமெரிக்க ஐக்கிய நாடுகளில் இருக்கிறது.
# திக்லிப்டெரா

## இப்பேரினத்தின் இனங்கள்

இப்பேரினத்தில் 223 இனங்கள் உள்ளதாக பன்னாட்டு தாவரவியல் அறிஞர் குழாம் அறிவித்துள்ளனர்.  
1. *Dicliptera abuensis*
1. *Dicliptera aculeata*
1. *Dicliptera acuminata*
1. *Dicliptera adusta*
1. *Dicliptera albicaulis*
1. *Dicliptera albocostata*
1. *Dicliptera alternans*
1. *Dicliptera angolensis*
1. *Dicliptera anomala*
1. *Dicliptera antidysenterica*
1. *Dicliptera aquatica*
1. *Dicliptera aripoensis*
1. *Dicliptera armata*
1. *Dicliptera arnhemica*
1. *Dicliptera australis*
1. *Dicliptera bagshawei*
1. *Dicliptera baphica*
1. *Dicliptera batilliformis*
1. *Dicliptera beddomei*
1. *Dicliptera betonicoides*
1. *Dicliptera brachiata*
1. *Dicliptera bracteata*
1. *Dicliptera brevispicata*
1. *Dicliptera bupleuroides*
1. *Dicliptera burmanni*
1. *Dicliptera cabrerae*
1. *Dicliptera callichlamys*
1. *Dicliptera canescens*
1. *Dicliptera capensis*
1. *Dicliptera capitata*
1. *Dicliptera caracasana*
1. *Dicliptera carvalhoi*
1. *Dicliptera caucensis*
1. *Dicliptera caudatifolia*
1. *Dicliptera cernua*
1. *Dicliptera chinensis*
1. *Dicliptera cicatricosa*
1. *Dicliptera ciliaris*
1. *Dicliptera ciliata*
1. *Dicliptera clarkei*
1. *Dicliptera clavata*
1. *Dicliptera cleistogama*
1. *Dicliptera cliffordii*
1. *Dicliptera clinopodia*
1. *Dicliptera cochabambensis*
1. *Dicliptera colorata*
1. *Dicliptera compacta*
1. *Dicliptera confinis*
1. *Dicliptera congesta*
1. *Dicliptera contorta*
1. *Dicliptera cordatibractea*
1. *Dicliptera cordibracteata*
1. *Dicliptera crenata*
1. *Dicliptera cuatrecasasii*
1. *Dicliptera cubangensis*
1. *Dicliptera cundinamarcana*
1. *Dicliptera cuneata*
1. *Dicliptera debilis*
1. *Dicliptera decaryi*
1. *Dicliptera decorticans*
1. *Dicliptera dodsonii*
1. *Dicliptera dorrii*
1. *Dicliptera eenii*
1. *Dicliptera effusa*
1. *Dicliptera ehrenbergii*
1. *Dicliptera elegans*
1. *Dicliptera elliotii*
1. *Dicliptera eriantha*
1. *Dicliptera extenta*
1. *Dicliptera falcata*
# கிராசாண்ட்ரா

**கிராசாண்ட்ரா** (தாவரவியல் வகைப்பாடு: *Crossandra*) என்பது பூக்கும் தாவர வகையின் கீழ் அமைந்துள்ள, தாவரப் பேரினங்களில் ஒன்றாகும். இது முண்மூலிகைக் குடும்பம் (*Acanthaceae*) என்ற தாவரக் குடும்பத்தின் 207 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை, என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரியினம் குறித்து வெளியிட்ட முதல் ஆவணக் குறிப்பு, 1805 ஆம் ஆண்டு எனத் தெரிவிக்கிறது. இப்பேரினம், பன்னாட்டு அறிஞரால் ஏற்றுக் கொள்ளப்பட்டு, அறிவிக்கப்பட்ட தாவரப்பேரினம் ஆகும். இப்பேரினத்தின் இயற்கை வாழ்விடப் பரவலிடம் என்பது, பூமியின் வெப்ப வலயத்தில் இருக்கும் ஆப்பிரிக்கா முதல் இலங்கை வரை உள்ளது.
# கிராசாண்ட்ரா

## இனங்கள்

இப்பேரினத்தில் 54 இனங்கள் உள்ளதாக பன்னாட்டு தாவரவியல் அறிஞர் குழாம் அறிவித்துள்ளனர்.  
1. *Crossandra acutiloba*
1. *Crossandra albolineata*
1. *Crossandra angolensis*
1. *Crossandra arenicola*
1. *Crossandra armandii*
1. *Crossandra baccarinii*
1. *Crossandra benoistii*
1. *Crossandra cephalostachya*
1. *Crossandra cinnabarina*
1. *Crossandra cloiselii*
1. *Crossandra douillotii*
1. *Crossandra flava*
1. *Crossandra flavicaulis*
1. *Crossandra friesiorum*
1. *Crossandra fruticulosa*
1. *Crossandra grandidieri*
1. *Crossandra greenstockii*
1. *Crossandra horrida*
1. *Crossandra humbertii*
1. *Crossandra infundibuliformis*
1. *Crossandra isaloensis*
1. *Crossandra johanninae*
1. *Crossandra leikipiensis*
1. *Crossandra leucodonta*
1. *Crossandra longehirsuta*
1. *Crossandra longipes*
1. *Crossandra longispica*
1. *Crossandra massaica*
1. *Crossandra mucronata*
1. *Crossandra multidentata*
1. *Crossandra nilotica*
1. *Crossandra nobilis*
1. *Crossandra obanensis*
1. *Crossandra pilosa*
1. *Crossandra pinguior*
1. *Crossandra poissonii*
1. *Crossandra praecox*
1. *Crossandra primuloides*
1. *Crossandra puberula*
1. *Crossandra pungens*
1. *Crossandra pyrophila*
1. *Crossandra quadridentata*
1. *Crossandra raripila*
1. *Crossandra rupestris*
1. *Crossandra spinescens*
1. *Crossandra spinosa*
1. *Crossandra stenandrium*
1. *Crossandra stenostachya*
1. *Crossandra strobilifera*
1. *Crossandra subacaulis*
1. *Crossandra sulphurea*
1. *Crossandra tridentata*
1. *Crossandra tsingyensis*
1. *Crossandra vestita*  
''
# மருத்துவ உதவியாளர்

**மருத்துவச்சி** (*Midwifery*) அல்லது **மருத்துவ உதவியாளர்** என்பது கருத்தரிப்பு, குழந்தை பிறப்பு மற்றும் குழந்தை பிறப்புக்குப் பின்னரான காலம் (புதிதாகப் பிறந்த குழந்தையைப் பராமரிப்பது உட்பட), அவர்களின் வாழ்நாள் முழுவதும் பெண்களின் பாலியல் மற்றும் இனப்பெருக்க ஆரோக்கியத்துடன் தொடர்புடைய சுகாதார அறிவியல் மற்றும் சுகாதாரதம் சார்ந்த ஒரு ொழிலாகும். பல நாடுகளில், மருத்துவ உதவியாளர் தொழில் ஒரு மருத்துவத் தொழிலிலாகக் கருதப்படுகிறது. இத்துறையில் ஒருவர் தொழில்முறை மருத்துவ உதவியாளர் என்று அழைக்கப்படுகிறார்.  
மருத்துவம் மற்றும் பிற சுகாதார சிறப்புகளின் தரவுத்தளங்களின் தொகுப்பான காக்ரேன் நூலகம்2013 ஆம் ஆண்டு, “பெரும்பாலான பெண்களுக்கு மருத்துவச்சி தலைமையிலான தொடர்ச்சியான பராமரிப்பு மாதிரிகள் வழங்கப்பட வேண்டும். கணிசமான மருத்துவ அல்லது மகப்பேறு சிக்கல்கள் உள்ள பெண்களுக்கு இந்த ஆலோசனையைப் பயன்படுத்துவதில் எச்சரிக்கையாக இருக்க வேண்டும் என்றாலும், பெண்கள் இந்த விருப்பத்தை கேட்க ஊக்குவிக்கப்பட வேண்டும்” என்க்றது. மருத்துவச்சி தலைமையிலான கவனிப்பு *எபிட்யூரல்*களின் பயன்பாட்டைக் குறைப்பதோடு, குறைவான *எபிசியோடோமிகள்* அல்லது கருவிப் பிறப்புகளுடன் தொடர்புடையது என்றும் மேலும், 24 வார கர்ப்பத்திற்கு முன் குழந்தையை இழக்கும் ஆபத்து குறைகிறது எனவும் மதிப்பாய்வு கண்டறிந்துள்ளது. இருப்பினும், மருத்துவச்சி தலைமையிலான கவனிப்பு மணிநேரங்களில் அளவிடப்படும் நீண்ட சராசரி உழைப்புடன் தொடர்புடையது.  
முதல் மூன்று மாத க்ருத்தரித்தலை கவனிக்கும் முறையானது நாடு வாரியாக மாறுபடுகிறது. பெண்களுக்கு பொதுவாக சிறுநீர்ச் சோதனை மற்றும் முழுமையான குருதி எண்ணிக்கை, குருதி வகை, சிபிலிசு, கல்லீரல் அழற்சி, எச்.ஐ.வி, ரூபெல்லா சோதனை உட்படப் பல இரத்த பரிசோதனைகள் நடத்தப்படுகின்றன. கூடுதலாக, பெண்கள் சிறுநீர் மாதிரி மூலம் கிளமிடியா பரிசோதனையையும் செய்யலாம். மேலும் அதிக ஆபத்தில் உள்ள பெண்களுக்கு அரிவாள்செல் சோகை மற்றும் தலசீமியா இருக்கிறதா எனவும் பரிசோதிக்கப்படுகிறார்கள். அனைத்து சோதனைகளுக்கும் முன் பரிசோதிக்கப்படும் பெண்ணின் சம்மதம் கட்டாயம் பெறவேண்டும். இவ்வகையான சோதனையில் பெண்ணின் குருதி அழுத்தம், உயரம் மற்றும் எடை ஆகியவை அளவிடப்படுகின்றன. அவளுடைய கடந்தகால கர்ப்பங்கள் மற்றும் குடும்பம், சமூகம் மற்றும் மருத்துவ வரலாறு ஆகியவையும் கணக்கில் கொள்ளாப்படுகின்றன. முதல் மூன்று மாதங்களில் பெண்கள் மீயொலி பரிசோதனையும் செய்து கொள்ளலாம். இது மதிப்பிடப்பட்ட காலக்கெடுவைக் கண்டறிய உதவும். சில பெண்களுக்கு டெளன் நோய்க்கூட்டறிகுறி பரிசோதனை போன்ற மரபணு சோதனைகளும் நடத்தப்படுகின்றன. உணவுக் கட்டுப்பாடு, உடற்பயிற்சி மற்றும் கர்ப்ப காலத்தில் ஏற்படும் மசக்கை போன்ற பொதுவான கோளாறுகளும் விவாதிக்கப்படுகின்றன.
# மருத்துவ உதவியாளர்

## இதனையும் காண்க

- மகப்பேறியல்
# செலீனியம் டெட்ராபுரோமைடு

::Se + 2Br<sub>2</sub> -->SeBr<sub>4</sub>
# செலீனியம் டெட்ராபுரோமைடு

## பண்புகள்

கருப்பு நிறம் கொண்ட முக்கோண வடிவ α-SeBr<sub>4</sub> செலீனியம் டெட்ராபுரோமைடு மற்றும் ஒற்றைச்சரிவு படிக அமைப்பிலான ஆரஞ்சு-சிவப்பு நிற β-SeBr<sub>4</sub> செலீனியம் டெட்ராபுரோமைடு என்ற இரண்டு உருவங்களில் உள்ளது. இவை இரண்டும் நாற்பகுதிகளையுடைய கியூபேன் போன்ற Se4<sub>B</sub>r<sub>16</sub> அலகுகளைக் கொண்டுள்ளன ஆனால் இவை எவ்வாறு ஒழுங்கமைக்கப்படுகின்றன என்பதில் வேறுபடுகின்றன. கார்பன் டைசல்பைடு, குளோரோபார்ம் மற்றும் எத்தில் புரோமைடு ஆகிய கரைப்பான்களில் செலீனியம் டெட்ராபுரோமைடு கரைகிறது. ஆனால் தண்ணீரில் இச்சேர்மம் சிதைவடைகிறது. அதனால் ஈரமான காற்றில் செலினசு அமிலத்தை உருவாக்குகிறது.  
செலீனியம் டெட்ராபுரோமைடு புரோமின்-நிறைவுற்ற வளிமண்டலத்தின் கீழ் மட்டுமே நிலைப்புத் தன்மை கொண்டுள்ளது. வாயு அடர்த்திக்கான வாயு கட்ட அளவீடுகள் சேர்மம் செலீனியம் மோனோபுரோமைடு மற்றும் புரோமின் வாயுக்களாகச் சிதைவதைக் குறிக்கிறது.  
::2SeBr<sub>4</sub> --> Se2Br<sub>2</sub> + 3Br<sub>2</sub>
# இந்தோனேசியப் பொதுத் தேர்தல், 2024

இந்தோனேசியாவின் பொதுத் தேர்தல் பிப்ரவரி 14, 2024 அன்று நடைபெற உள்ளது. இந்தத் தேர்தல் புதிய குடியரசுத் தலைவர் மற்றும் துணைத் தலைவரைத் தீர்மானிக்கும், அத்துடன் மக்கள் மன்றத்தின் (MPR), இந்தோனேசியா குடியரசின் பிரதிநிதிகள் சபை (DPR) மற்றும் மாவட்ட சபை ஆகியவற்றைக் கொண்டிருக்கும் பிரதிநிதிகள் (DPD).கூடுதலாக, வாக்காளர்கள் உள்ளூர் சட்டமன்ற உறுப்பினர்களைத் தேர்ந்தெடுப்பார்கள்.  
2024 இந்தோனேசிய பொதுத் தேர்தல் தகவல்கள்:
- 2024 இந்தோனேசியக் குடியரசுத் தலைவர் தேர்தல்
- இந்தோனேசியப் பொதுத் தேர்தல், 2024
# இந்தோனேசியப் பொதுத் தேர்தல், 2024

## போட்டியிடும் கட்சிகள்

| வாக்கு (%) | Kerusi |
| --- | --- |
# இந்தோனேசியப் பொதுத் தேர்தல், 2024

## இந்தோனேசிய சட்டமன்றப் பொதுத் தேர்தல்

### போட்டியிட்ட இடங்கள்

**Pilihan raya perundangan di Indonesia: Februari 2024**  
| தரவரிசை | நிறுவனம் | இடங்கள் போட்டியிடுகின்றன | 2019 தேர்தலில் இருந்து மாற்றங்கள் |
| --- | --- | --- | --- |
| தேசியம் | இந்தோனேசியா குடியரசின் பிரதிநிதிகள் சபை (DPR) | 580 | 5 |
| இந்தோனேசியா குடியரசின் பிராந்திய பிரதிநிதி கவுன்சில் (DPD) | 152 | 16 |  |
| மாகாணம் | மாகாண பிராந்திய மக்கள் பிரதிநிதிகள் சபை (DPRD I) | 2,372 | 165 |
| ரீஜென்சி/நகரம் | ரீஜென்சி/நகர பிராந்திய மக்கள் பிரதிநிதி கவுன்சில் (DPRD II) | 17,510 | 170 |
| *'தொகை* | **20,614** | **356** | } |
# இந்தோனேசியப் பொதுத் தேர்தல், 2024

## கட்சிவாரியாக வென்ற பிரதிநிதிகள் அவை உறுப்பினர்கள்

580 உறுப்பினர்கள் கொண்ட இந்தோனேசியா குடியரசின் பிரதிநிதிகள் சபைக்கு கட்சிவாரியாக தேர்ந்தெடுக்கப்பட்டவர்கள் எண்ணிக்கை விவரம்:
<onlyinclude></onlyinclude>
# இந்தோனேசியப் பொதுத் தேர்தல், 2024

## கட்சிவாரியாக வென்ற பிரதிநிதிகள் அவை உறுப்பினர்கள்

#### மாகாண வாரியாக வென்ற கட்சிகள்

இந்தோனேசியாவின் 38 மாகாணங்கள் வாரியாக அரசியல் கட்சிகள் வென்ற இடங்கள்
| இந்தோனேசிய போராட்டத்திற்கான ஜனநாயக் கட்சி | கோல்கர் | கெரிந்திரா கட்சி | நஸ்தெம் கட்சி | தேசிய விழிப்புணர்வு கட்சி | வளமையான நீதிக் கட்சி | தேசிய உரிமைக்கான கட்சி | இந்தோனேசியா ஜனநாயகக் கட்சி |
| --- | --- | --- | --- | --- | --- | --- | --- |
# இந்தோனேசியப் பொதுத் தேர்தல், 2024

## இதனையும் காண்க

- 2024 இந்தோனேசியக் குடியரசுத் தலைவர் தேர்தல்
# ஜிப்ரான் ரகபுமிங் ரகா

***ஜிப்ரான் ரகபுமிங் ரகா*** ஒரு இந்தோனேசிய தொழிலதிபர் மற்றும் அரசியல்வாதி ஆவார், அவர் பிப்ரவரி 2021 முதல் சுரகார்த்தாவின் மேயராக பணியாற்றினார்.இந்தோனேசியா குடியரசின் 7வது ஜனாதிபதியான ஜோக்கோ விடோடோ மூத்த மகனும் ஆவார். அவர் 2024 இந்தோனேசியக் குடியரசுத் தலைவர் தேர்தல் பிரபோவோ சுபியாந்தோ துணையாக போட்டியிடுகிறார்.
# இருருத்தேனியம் நான்கசிட்டேட்டு குளோரைடு

**இருருத்தேனியம் நான்கசிட்டேட்டு குளோரைடு** (*Diruthenium tetraacetate chloride*) என்பது {[Ru<sub>2</sub>(O<sub>2</sub>CCH<sub>3</sub>)<sub>4</sub>]Cl}<sub>n</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். செம்பழுப்பு நிறத்தில் இச்சேர்மம் ஒரு திண்மமாகக் காணப்படுகிறது. ருத்தேனியம் முக்குளோரைடுடன் அசிட்டிக் அமிலத்தைச் சேர்த்து வினைபுரியச் செய்தால் ஒடுக்க வினை நிகழ்ந்து இருருத்தேனியம் நான்கசிட்டேட்டு குளோரைடு உருவாகிறது. பிணைப்பு வரிசை 2.5 என்ற அளவுள்ள பகுதியளவு உலோக-உலோகப் பிணைப்பு வரிசையைக் கொண்டிருப்பதால் இருருத்தேனியம் நான்கசிட்டேட்டு குளோரைடு கல்வித்துறையில் அதிக ஆர்வத்தை ஈர்த்துள்ளது.  
[Ru<sub>2</sub>(O<sub>2</sub>CCH<sub>3</sub>)<sub>4</sub>]<sup>+</sup> உள்ளகமானது சீன விளக்கு கட்டமைப்பை ஏற்றுக்கொள்கிறது. இக்கட்டமைப்பில் நான்கு அசிடேட்டு ஈந்தணைவிகள் Ru<sub>2</sub> மையத்தில் பரவியுள்ளன. Ru-Ru பிணைப்புகள் 228 பைக்கோமீட்டர் தொலைவில் [Ru<sub>2</sub>(O<sub>2</sub>CCH<sub>3</sub>)<sub>4</sub>]<sup>+</sup> கூடுகளுடன் குளோரைடு ஈந்தணைவிகளால் இணைக்கப்பட்டுள்ளன.
# இரேனியம்(III) அயோடைடு

**இரேனியம்(III) அயோடைடு** (*Rhenium(III) iodide*) என்பது ReI<sub>3</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். இரேனியம் மற்றும் அயோடின் சேர்மங்கள் சேர்ந்து இச்சேர்மம் உருவாகிறது.
# இரேனியம்(III) அயோடைடு

## தயாரிப்பு

இரேனியம் டெட்ரா அயோடைடு சேர்மத்தை சிதைவு வினைக்கு உட்படுத்தி இரேனியம்(III) அயோடைடு தயாரிக்கப்படுகிறது.:
::2ReI<sub>4</sub> -> 2ReI<sub>3</sub> + I<sub>2</sub>
பெர் இரேனிக் அமிலம் மற்றும் ஐதரயோடிக் அமிலம் ஆகியவற்றின் கலவையில் எத்தனாலை சேர்ப்பதன் மூலம் இரேனியம்(III) அயோடைடு தயாரிப்பது மற்றொரு வழிமுறையாகும்.
::HReO<sub>4</sub> + 3HI + 2C<sub>2</sub>H<sub>5</sub>OH → ReI<sub>3</sub> + 4H<sub>2</sub>O + 2CH<sub>3</sub>CHO
# இரேனியம்(III) அயோடைடு

## பண்புகள்

இரேனியம்(III) அயோடைடு ஊதா கலந்த கருப்பு நிறப் படிகங்களாக உருவாகிறது. நீர், அசிட்டோன், எத்தனால், ஈதர் மற்றும் நீர்த்த அமிலக் கரைசல்களில் சிறிதளவு கரையும்.
# இரேனியம்(III) அயோடைடு

## வேதிப் பண்புகள்

170 ° செல்சியசு வெப்பநிலையில் இரேனியம்(III) அயோடைடை வெற்றிடத்தில் சூடாக்கும்போது இரேனியம்(II) அயோடைடாக சிதைகிறது. 380 ° செல்சியசு வெப்பநிலைக்கு சூடாக்கினால் இரேனியம்(I) அயோடைடாக சிதைகிறது.
::2ReI<sub>3</sub> -> 2ReI<sub>2</sub> + I<sub>2</sub>
::ReI<sub>3</sub> -> ReI + I<sub>2</sub>
# சரயு தோஷி

**சரயு தோஷி** (Saryu Doshi) சரயு வினோத் தோஷி என்றும் அழைக்கப்படுகிறார். இவர், ஒரு இந்திய கலை அறிஞர், கலை வரலாற்றாசிரியர், கல்வியாளர் மற்றும் கண்காணிப்பாளர் ஆவார். இவர், இந்திய மினியேச்சர் ஓவியங்கள் மற்றும் ஜெயின் கலைகளில் தனது திறமைக்காக அறியப்பட்டவர். இவர் மும்பையில் உள்ள நேஷனல் கேலரி ஆஃப் மாடர்ன் ஆர்ட்டின் நிறுவன இயக்குநராகவும், புது தில்லி லலித் கலா அகாடமியின் முன்னாள் சார்புத் தலைவராகவும் உள்ளார். இவர், *ஜெயின் ஓவியத்தின் தலைசிறந்த படைப்புகள்*, தேர்ந்தெடுக்கப்பட்ட ஜெயின் கலைத் துண்டுகள் பற்றிய மோனோகிராஃப் உள்ளிட்ட பல புத்தகங்களை எழுதியவராக அறியப்படுகிறார். இந்திய அரசாங்கம், 1999 ஆம் ஆண்டில், நான்காவது உயரிய சிவிலியன் விருதான பத்மஸ்ரீ விருதை இவருக்கு வழங்கியுள்ளது.
# சரயு தோஷி

## சுயசரிதை

சரயு தோஷி மேற்கு இந்திய மாநிலமான மகாராஷ்டிராவில் உள்ள மும்பையில் பிறந்தார். மும்பையிலுள்ள குயின் மேரி பள்ளியில் பள்ளிப்படிப்பை முடித்தார். பின்னர், இவர் எல்பின்ஸ்டோன் கல்லூரியில் பட்டம் பெற்றார். வால்சந்த் இண்டஸ்ட்ரியல் குழுமத்தைச் சேர்ந்த தொழிலதிபரும் ஹிந்துஸ்தான் ஏரோநாட்டிக்ஸ் நிறுவனத்தை நிறுவிய லால்சந்த் ஹிராசந்தின் மகனுமான வினோத் தோஷியை திருமணம் செய்து கொள்வதற்கு முன்பு சர் ஜம்செட்ஜீ ஜீஜேபாய் கலைப் பள்ளியில் டிப்ளோமா பெற்றார். திருமணத்திற்குப் பிறகு, இவர் சதாராவில் தங்கியிருந்தாலும், மும்பையின் கலை வட்டத்துடன் தொடர்பில் இருப்பதற்காக, தொடர்ந்து மும்பைக்கு வந்தார். 1972 ஆம் ஆண்டில், இவர் ராக்பெல்லர் அறக்கட்டளையின் பெல்லோஷிப்பைப் பெற்றார். மேலும், இந்திய மினியேச்சர் ஆர்ட் மற்றும் ஜெயின் கலை பற்றிய ஆராய்ச்சியைத் தொடர்ந்தார், அதற்காக, இவர் முனைவர் பட்டம் (பிஎச்டி) பெற்றார். இவர் ஜனவரி முதல் ஏப்ரல் 1976 வரை மிச்சிகன் பல்கலைக்கழகத்தில் கலை வரலாறு மற்றும் கலாச்சாரத்தின் வருகை பேராசிரியராகப் பணியாற்றினார், மேலும் இந்தியாவுக்குத் திரும்பி 1978 ஆம் ஆண்டின் முதல் ஆறு மாதங்கள் புனே பல்கலைக்கழகத்தில் பணியாற்றினார். இவர் பெர்க்லியில் உள்ள கலிபோர்னியா பல்கலைக்கழகத்திலும் பணிபுரிந்தார். 1979 இல், மார்ச் முதல் ஜூன் வரை, வருகை தரும் ஆசிரியராக. பதினைந்தாம் நூற்றாண்டைச் சேர்ந்த பல சமண கையெழுத்துப் பிரதிகளைக் கண்டுபிடிப்பதற்கும் இவரது ஆய்வுகள் உதவியுள்ளன.
# சரயு தோஷி

## பங்களிப்புகள்

1996 ஆம் ஆண்டில், மும்பையில் நேஷனல் கேலரி ஆஃப் மாடர்ன் ஆர்ட்டை நிறுவி, அந்த நிறுவனத்தின் நிறுவனர் இயக்குநராகப் பணியாற்றிய கலை ஆர்வலர்களில் தோஷியும் ஒருவர் ஆவார். அவர் 1996 இல் லலித் கலா அகாடமியின் தற்காலிகத் தலைவராகப் பொறுப்பேற்றார் மற்றும் 2002 வரை அந்தப் பதவியில் இருந்தார். இவர் இந்தியாவில் பல கலைக் கண்காட்சிகளைத் தொகுத்துள்ளார் மேலும் இவரது பல புத்தகங்களை வெளியிட்டவர், "மார்க்" எனப்படும் இலாப நோக்கற்ற பதிப்பகத்தின் முன்னாள் ஆசிரியர் ஆவார். *ஜெயின் ஓவியத்தின் தலைசிறந்த படைப்புகளைத்* தவிர, *மணிப்பூரின் நடனங்கள்: தி கிளாசிக்கல் ட்ரெடிஷன்*, மணிப்பூரி நடனம், *தர்ணா விஹாரா, ரணக்பூர்*, ராஜஸ்தானின் பழமையான ஜெயின் கோயில்கள் மற்றும் *சரவண பெலகுளாவிற்கு மரியாதை* என மூன்று மோனோகிராஃப்களையும் வெளியிட்டுள்ளார். *பெல்கோலா*, பண்டைய ஜெயின் யாத்திரை மையம் பற்றி. *கோவா கலாச்சார வடிவங்கள்*, *சிவாஜி மற்றும் மராட்டிய கலாச்சாரத்தின் அம்சங்கள்*, *ஒரு சேகரிப்பாளரின் கனவு : பசந்த் குமார் மற்றும் சரளாதேவி பிர்லாவின் தொகுப்புகளில் இந்திய கலை மற்றும் கலை மற்றும் கலாச்சார பிர்லா அகாடமி*, *இந்திய பெண்*, *கர்நாடகாவிற்கு மரியாதை*, *இந்திய கலையின் சின்னங்கள் மற்றும் வெளிப்பாடுகள்*, *தொடர்ச்சி மற்றும் மாற்றம்: கிரேட் பிரிட்டனில் இந்தியாவின் திருவிழா*, *மகத்துவத்தின் வயது: இந்தியாவில் இஸ்லாமிய கலை*, *இந்தியா மற்றும் கிரீஸ், இணைப்புகள் மற்றும் இணைகள்*, *இந்தியா மற்றும் எகிப்து: தாக்கங்கள் மற்றும் தொடர்புகள்*, *பழங்குடி இந்தியா: முன்னோர்கள், கடவுள்கள் மற்றும் ஆவிகள்*, *இந்தியா: வாரம் வாரம் (கேரளா),* *படங்கள் மற்றும் பாரம்பரியம் - கிரேட் பிரிட்டனில் இந்தியாவின் திருவிழா* (தொகுதி 36) மற்றும் *இந்திய கலையின் போட்டி: பெஸ்டிவல் ஆஃப் இந்தியா இன் கிரேட் பிரிட்டன்* போன்றவை இவரது பிற வெளியீடுகள் ஆகும். இவர் ஆசியா சொசைட்டியின் இந்திய பிரிவின் ஆலோசனைக் குழுவில் உறுப்பினராக உள்ளார் மேலும் ஐரோப்பா, அமெரிக்கா, ஆப்பிரிக்கா மற்றும் ஆசியாவில் நடந்த பல கருத்தரங்குகளில் முக்கிய உரைகளை வழங்குவதற்காக விரிவாகப் பயணம் செய்துள்ளார். இவர் பிபிசி மற்றும் ஆல் இந்தியா ரேடியோவிலும் உரையாற்றியுள்ளார்.
# சரயு தோஷி

## விருதுகள்

இந்திய அரசாங்கம் 1999 இல் பத்மஸ்ரீ விருதை இவருக்கு வழங்கியது. இவர் 2001 ஆம் ஆண்டில் பாம்பே மேற்குப் பெண்கள் வட்டத்தில் இருந்து *பெண் சாதனையாளர் விருதைப்* பெற்றார். மேலும், 2006ஆம் ஆண்டில் இந்திய கலைச் சங்கம் வாழ்நாள் சாதனையாளர் விருதை வழங்கி கௌரவித்தது. இவரது கணவர், வினோத் தோஷி, அக்டோபர் 6, 2008 அன்று இறந்தார். இவர்களின் மகன் மைத்ரேயாவுடன் தெற்கு மும்பையில் உள்ள கார்மைக்கேல் சாலையில் (பின்னர் எம்.எல். தஹானுகர் மார்க் என மறுபெயரிடப்பட்டது) வாழ்கிறார்.  
வினோத் மற்றும் சரயு தோஷி அறக்கட்டளையின் அறங்காவலராக, தோஷி ஆண்டுதோறும் வினோத் தோஷி திரையரங்குத் திருவிழாவை மேற்பார்வையிடுகிறார், இது இந்தியாவின் மகாராஷ்டிரா, புனே நகரத்தில் உள்ள இளம் மற்றும் சுயாதீன நாடக கலைஞர்களின் சோதனை நாடக தயாரிப்புகளை காட்சிப்படுத்துகிறது.
# இந்தோனேசிய ஜனநாயகப் போராட்டக் கட்சி

***இந்தோனேசிய ஜனநாயகப் போராட்டக் கட்சி*** (, **PDI-P**)
மதச்சார்பற்ற-தேசியவாதி அரசியல் கட்சி இந்தோனேசியா. 2014 முதல், இந்த கட்சி 128 இடங்களுடன் மக்கள் பிரதிநிதி கவுன்சிலில் (டிபிஆர்) ஆளும் மற்றும் பெரிய கட்சியாக இருந்து வருகிறது. 2001 முதல் 2004 வரை இந்தோனேசியாவின் அதிபராக பணியாற்றிய மேகவதி சுகர்ணோபுத்திரி தலைமையிலான கட்சி தற்போது உள்ளது.  
1996 இல் சுகார்த்தோ கீழ் இருந்த புதிய ஒழுங்கு அரசாங்கத்தால் இந்தோனேசிய ஜனநாயகக் கட்சியின் (PDI) தலைமையிலிருந்து மெகாவதி வெளியேற்றப்பட்டபோது PDI-P இன் தோற்றம் மீண்டும் அறியப்படுகிறது.1999 சட்டமன்றத் தேர்தலில் PDI-P பெரும்பான்மை வாக்குகளைப் பெற்றது, மேகவதி சுகர்ணோபுத்திரி மேகாவதி ஜூலை 2001 இல் அப்துர்ரஹ்மான் வாஹித்துக்குப் பதிலாக ஜனாதிபதியானார்.யுதோயோனோ நிர்வாகத்தின் போது PDI-P எதிர்க்கட்சியாக மாறியது. 2014 சட்டமன்றத் தேர்தலைத் தொடர்ந்து PDI-P மீண்டும் ஆட்சிக்கு வந்தது.
# இந்தோனேசிய ஜனநாயகப் போராட்டக் கட்சி

## தேர்தல் முடிவுகள்

### சட்டமன்ற தேர்தல் முடிவுகள்

| தேர்தல் | வாக்கு எண் | மொத்த இடங்கள் வென்றன | மொத்த வாக்குகள் | வாக்குகளின் பங்கு | தேர்தல் முடிவு | கட்சி தலைவர் |
| --- | --- | --- | --- | --- | --- | --- |
# இந்தோனேசிய ஜனநாயகப் போராட்டக் கட்சி

## தேர்தல் முடிவுகள்

### குடியரசுத் தலைவர் தேர்தல்

| தேர்தல் | வாக்கு எண் | வேட்பாளர் | தேர்தல் நடத்தும் தோழர் | 1வது சுற்று | வாக்குகளின் பங்கு | விளைவு | 2வது சுற்று | வாக்குகளின் பங்கு | விளைவு |
| --- | --- | --- | --- | --- | --- | --- | --- | --- | --- |
# காசி விசுவநாத பாண்டியன்

**காசி விசுவநாத பாண்டியன்** (7 மார்ச் 1888 - 10 நவம்பர் 1941) எட்டயபுரம் இளையரசராக இருந்தவர். இராமாயணக் கதையை அடிப்படையாகக் கொண்டு **தயாளன்** என்னும் பெயரில் ஒரு நாடகத்தை எழுதி அரங்கேற்றினர். இக் கதை பின்னர் தயாளன் என்ற பெயரிலேயே திரைப்படமாகவும் வந்தது. *"காசி மகாராஜா பிக்சர் சர்க்யூட்"* என்று நிறுவனத்தின் மூலம் இப்படத்தைத் தயாரித்தார். இவர் *"சிறுவர் நாடகக் குழு"* என்ற நாடகக்குழுவை நடத்தினார்.
# இராகூச்சிட்டம்

**இராகூச்சிட்டம்** (தாவர வகைப்பாடு: *Allium ampeloprasum*) இத்தாவரயினம், அமாரில்லிடேசியே குடும்ப இனங்களில் ஒன்றாகும். இலீக்சு, யானைப் பூண்டு, முத்து வெங்காயம், குரட்(kurrat), பெர்சியன் இலீக்சு போன்ற ஐந்து வகைகள், பயிர் தாவரங்களாக வளர்க்கப்படுகின்றன. மேலும், இதன் இலைகள் உணவுவாகவும் பயன்படுகிறது. பூங்கொத்தின் ஒவ்வொரு பூவும் 6 மி. மீ அளவுடையதாகவும், வெள்ளை, வெளிர் சிவப்பு, சிவப்பு நிறமுடையதாகவும் இருக்கின்றன. இதன் பேரினம் அல்லியம் ஆகும். இதில் 1063 இனங்கள் உள்ளன. அதில் ஒரு இனமே இத்தாவரம் ஆகும்.
# கழுத்துப் பட்டி

1920 களில் சாரணர் ஒருவரால் உருவான சாரணர் அல்லது பெண் வழிகாட்டிகள் சீருடையின் ஒரு பகுதியாக அணியும் கழுத்தணி அல்லது தாவணியைக் கட்டுவதற்கான ஒரு சாதனம் கழுத்துப் பட்டியாகும். இது பரவலாக **வோகிள்** (woggle) என அழைக்கப்படுகிறது.
# கழுத்துப் பட்டி

## பெயர் தோற்றம்

'வோகிள்' என்ற வார்த்தையின் தோற்றமானது , அமெரிக்காவில் பயன்படுத்தப்படும் *boon doggle* என்ற வார்த்தையுடன் ஒரே போல் வருவதற்காகப் பெயரிடப்பட்டது. இருப்பினும் 1925 ஆம் ஆண்டில் வோகிள் என்ற சொல் முதன்முதலில் அறியப்பட்டது . சாரண இயக்கத்தால் ஏற்றுக்கொள்ளப்படுவதற்கு முன்பு வோகிள் என்ற வார்த்தைக்கு வேறு சில குறிப்புகள் உள்ளன. 16 ஆம் நூற்றாண்டில், வோகிள் என்பது ஒரு வினைச்சொல் என்று கருதப்படுகிறது. இது 1990ஆம் ஆண்டில் பெயர்ச்சொல்லாக வரையறுக்கப்பட்ட பயன்பாட்டில் இருந்தது.
# கழுத்துப் பட்டி

## பெயர் தோற்றம்

### ஆரம்பகால பயன்பாடு

1923 ஆம் ஆண்டு சூன் மாதம் வெளியான பிரித்தானிய *தி ஸ்கவுட்டின்* பதிப்பில் குறிப்பிட்டவை தான் வோக்கிள் பற்றிய ஆரம்பகால குறிப்பு ஆகும். பல வடிவங்கள் மற்றும் அளவுகள் கொண்ட ஃபாஸ்டென்சரின் பிற வடிவமைப்புகளுக்கு இந்த வார்த்தை பயன்படுத்தப்பட்டது, இன்று உலகம் முழுவதும் பயன்படுத்தப்படுகிறது.  
1929 ஆம் ஆண்டு வரை பேடன் பவல் 14வது பதிப்பில் மாற்றும் வரை *சாரணர்களுக்கான* சாரணர் கையேட்டின் பதிப்புகளில் *ரிங்* என்ற வார்த்தை பயன்படுத்தப்பட்டது:<blockquote>இது தொண்டையில் ஒரு முடிச்சு அல்லது வோகிளால் கட்டப்பட்டிருக்கலாம், இது தண்டு, உலோகம் அல்லது எலும்பு அல்லது நீங்கள் விரும்பும் எதையும் கொண்டு செய்யப்பட்ட வளையத்தின் ஒரு வடிவமாக இருக்கலாம். </blockquote>
# ஆர்த்தி அக்ரவால்

::திரைப்பட நடிகைக்கு ஆர்த்தி அகர்வால் என்ற கட்டுரையைப் பார்க்கவும்.  
**ஆர்த்தி அக்ரவால்** (*Arti Agrawal*), இந்தியாவின் புது தில்லியைச் சேர்ந்த அறிவியலாளரும், பொறியியலாளரும் ஆவார். கணக்கீட்டு ஒளியணுவியலுக்காகவும், "ஸ்டெம்" (STEM) என்ற அறிவியல், தொழில்நுட்பம், பொறியியல், கணிதம் என்பதின் பன்முகத்தன்மையும், சமத்துவமும் குறித்த ஆய்வுப் பணிக்காகவும் பரவலாக அறியப்பட்டவர். இந்த இரண்டு பிரிவுகளிலும் பல விருதுகள் அளிக்கப்பட்டு அங்கீகரிக்கப்பட்டுள்ளார்.  
கணிணி பாவனையாக்கம் , ஒளியணுவியல் சாதனங்கள் மற்றும் ஒளியியல் கூறுகளின் உருவகப்படுத்துதலில் கவனம் செலுத்தி ஆராய்ந்து வரும் ஆர்த்தி தற்போது சிட்னி தொழில்நுட்ப பல்கலைக்கழகத்தில் இணைப் பேராசிரியராகவும், IEEE ஒளியணுவியல் சங்கத்தின் தகவல் தொழில்நுட்பத்தில் பெண்கள் இயக்குநராகவும் பணியாற்றி வருகிறார்.
# ஆர்த்தி அக்ரவால்

## ஆரம்ப வாழ்க்கை மற்றும் கல்வி

ஆர்த்தி, இந்தியாவின் புது தில்லியில் பிறந்தவராவார். 2005 ஆம் ஆண்டில் தில்லியில் உள்ள இந்திய தொழில்நுட்பக் கழகத்தில் இயற்பியல் பாடப்பிரிவில், அனுராக் சர்மாவுடன் இணைந்து அலை வழிகாட்டிகளில் ஒளிப் பரவலைப் படிக்க கணித நுட்பங்களை உருவாக்கியதன் மூலம் முனைவர் பட்டம் பெற்றுள்ளார். லண்டன் பல்கலைக்கழகத்தால் ஒளியணுவியல் படிக இழைகளைப் படிப்பதற்காக இவருக்கு ராயல் சொசைட்டி முதுநிலை முனைவர் நிதியுதவி வழங்கப்பட்டது; அங்கேயே படித்து முடித்ததோடு, ஆராய்ச்சியாளர், விரிவுரையாளர் மற்றும் முனைவர் பட்ட ஆலோசகர் என பல்வேறு பரிணாமங்களில் பணியாற்றியுள்ளார்.
# ஆர்த்தி அக்ரவால்

## ஆய்வும் பணியும்

ஆசிரியர் அல்லது இணைஆசிரியராக இருந்து கணக்கீட்டு ஒளியணுவியல் சம்மந்தப்பட்ட பல்வேறு புத்தகங்களையும் 50 க்கும் மேற்பட்ட மதிப்பாய்வு கட்டுரைகளையும் எழுதியுள்ளார். வரையறுக்கப்பட்ட உறுப்பு முறைகள், சூரிய மின்கலங்கள், ஒளியணுவியல் படிக இழைகள், மீச்சிறு ஒளியணுக்கள், பாராக்சியல் அல்லாத ஒளியியல், சூப்பர் கான்டினூம் ஜெனரேஷன் மற்றும் உயிர்மருத்துவப் பொறியியல் ஆகியவற்றில் நிபுணத்துவம் கொண்ட இவர் இயற்பியல், ஒளியியல் மற்றும் பொறியியல் படிப்புகளை பல்கலைக்கழகங்களில் கற்பித்து வருகிறார்.
# ஆர்த்தி அக்ரவால்

## ஆய்வும் பணியும்

### விருதுகள்

- "உலகளாவிய ஒளியியல் மற்றும் ஒளியணுவியல் சமூகம் முழுவதும் பன்முகத்தன்மை மற்றும் உள்ளடக்கத்தை ஊக்குவிப்பதில் ஒரு அசைக்க முடியாத அர்ப்பணிப்புக்காக." ஒளியியல் கழகம் மூலம் *பன்முகத்தன்மை மற்றும் உள்ளடக்கத்துக்கான போராளிக்கான அங்கீகார விருது*
- ஆஸ்திரேலிய இயற்பியல் நிறுவன உறுப்பினர்
- ஒளியியல் கழகத்தின் மூத்த உறுப்பினர்,
- IEEE ஒளியணுவியல் சங்கத்தின் மூத்த உறுப்பினர்
- "பன்முகத்தன்மை மற்றும் உள்ளடக்கிய முன்முயற்சிகளின் நாயகனாக ஒளியணுவியல் சங்கத்தின் விதிவிலக்கான பங்களிப்புகளுக்காக." *சிறப்புமிக்க சேவை விருது 2020*, IEEE ஒளியணுவியல் சங்கத்தின் மூலமாக
- ஒளியியல் கழகத்தின் தூதர், 2016 மேலும்அறிவியல், தொழில்நுட்பம், பொறியியல் மற்றும் கணிதம் அடங்கிய ஸ்டெம்(**STEM)** என்பதின் நநஈதி+ மாணவர்களுக்கு ஆதரவாக பல நிறுவனங்களை நிறுவி, அவர்களுடன் இணைந்து பணியாற்றி வருகிறார் அறிவியல், கொள்கை, சமத்துவம் மற்றும் பன்முகத்தன்மை மற்றும் கற்பித்தல் பற்றிய தனிப்பட்ட வலைப்பதிவை அவர் பராமரித்து அதன் மூலமும் கற்பித்து வருகிறார்.
# உலக சாரணியச் சின்னம்

**உலக சாரணியச் சின்னம்** (*World Scout Emblem*) என்பது சாரணர் இயக்கத்தின் உலக அமைப்பின் சின்னமாகும், மேலும் இது உலகெங்கிலும் உள்ள சாரணர்களால் தங்கள் உறுப்பினர்களைக் குறிக்க அணியப்படுகிறது. ஒவ்வொரு தேசிய சாரணர் அமைப்பும் சின்னம் அணியும் விதத்தைத் தீர்மானிக்கிறது.
# உலக சாரணியச் சின்னம்

## வடிவமைப்பின் தோற்றம்

பேடன் பவல் 1897 இல் இந்தியாவில் பணியாற்றிய போது பயிற்சி பெற்ற இராணுவ சாரணர்களுக்கு புளூர்-டி-லிஸ் அம்புக்குறியின் வடிவத்தில் பித்தளைப் பட்டையினை வழங்கத் தொடங்கினார். பின்னர் 1897இல் பிரவுன்சீ தீவில் சோதனை முகாமில் பங்கேற்ற அனைவருக்கும் காப்பர் ஃப்ளூர்-டி-லிஸ் பட்டையினை வழங்கினார்.
# உலக சாரணியச் சின்னம்

## நிறுவனப் பயன்பாடு

பல தேசிய சாரணர் அமைப்புகள் இந்தச் சின்னத்தை பல்வேறு வழிகளில் பயன்படுத்துகின்றன:
# உலக சாரணியச் சின்னம்

## நிறுவனப் பயன்பாடு

### சாரணர் சங்கம்

சாரணர் சங்கம் இந்தச் சின்னத்தை "உறுப்பினர் விருது" என்று குறிப்பிடுகிறது. பீவர்ஸ், குருளையர், சாரணர்கள், திரி சாரணர்கள் மற்றும் சாரணர் வலையமைப்பு ஆகிய ஒவ்வொரு பிரிவிற்கும் இணைவதற்கான விருதாக இது பயன்படுத்தப்படுகிறது.
# சாரா எருல்கர்

**சாரா எருல்கர்** (*Sarah Erulkar*, 2 மே 1923 - 29 மே 2015) என்பவர் ஒரு சிறந்த, பல விருதுகளைப் பெற்ற இந்திய வம்சாவளியைச் சேர்ந்த யூத பிரித்தானிய திரைப்படப் படைப்பாளி ஆவார். இவர் நிதியுதவி செய்யப்பட்ட ஆவணப்பட குறும்படங்களை உருவாக்குவதில் நிபுணத்துவம் பெற்றவர்.
# சாரா எருல்கர்

## ஆரம்ப ஆண்டுகள்

இந்தியாவின் கல்கத்தாவில் ஃப்ளோரா மற்றும் டேவிட் எருல்கர் என்ற யூத இணையருக்கு மகளாக எருல்கர் பிறந்தார். இவரது குடும்பம் 1928 இல் இங்கிலாந்தின் லண்டனுக்கு குடிபெயர்ந்தது. அங்கு இவர் பெட்ஃபோர்ட் கல்லூரியில் சமூகவியல் பயின்றார்.
# சாரா எருல்கர்

## தொழில்

ஏறக்குறைய நாற்பது ஆண்டுகள் (1944-1983) பிரித்தானிய திரைப்படத் துறையில் பணியாற்றிய எருல்கர், 80க்கும் மேற்பட்ட ஆவணப் படங்களைத் தயாரித்துள்ளார். இவர் வெனிஸ் திரைப்பட விழாவில் (1952, 1971) இரண்டு பரிசுகளைப் பெற்றார். அதே நேரத்தில் அஞ்சல்தலைகளின் வடிவமைப்பு பற்றிய இவரது ஆவணப்படம், *பிக்சர் டு போஸ்ட்* (1969), 1970 இல் இவரது முதல் சிறந்த குறும்படத்திற்கான பிரித்தானிய அகாடமி ஆஃப் ஃபிலிம் அண்ட் டெலிவிஷன் ஆர்ட்சின் (BAFTA) விருதைப் பெற்றது. இவரது இரண்டாவது ஆவணப்படமான*, தி லிவிங் சிட்டி* (1977), இவர் பிறந்த ஊரான கொல்கத்தாவைப் பற்றியது ஆகும்.  
எருல்கர் ஷெல் படக்குழுவில் தனது வாழ்க்கையைத் தொடங்கினார். அங்கு இவர் *ஏர்கிராப்ட் டுடே அண்ட் டுமாரோ* (1946) படத்தில் இயக்கினார். இவர் பணிபுரிந்த இரண்டாவது படமான *ஃப்ளைட் ஃபார் டுமாரோ* (1947) ஐ இயக்கினார். அடுத்து இவர் *லார்ட் சிவா டான்ஸ்* (1947) ஐ இயக்கினார், இதில் பிரபல இந்திய நடனக் கலைஞரும் நடன இயக்குனருமான ராம் கோபால் நடித்தார். அது இந்தியாவிலும் பிரிட்டனிலும் நல்ல வரவேற்பைப் பெற்றது. 1952 இல் சக எருல்கர் ஷெல் படக்குழுவின் திரைப்படப் படைப்பாளியான பீட்டர் டி நார்மன்வில்லை மணந்த பிறகு ஷெல்லை விட்டு வெளியேற வேண்டிய கட்டாயம் இவருக்கு ஏற்பட்டது. பிரித்தானிய உற்பத்தித் திறன் குழு, மத்திய தகவல் அலுவலகம் (COI), எரிவாயு குழு மற்றும் பொது அஞ்சல் அலுவலகம் (GPO) உட்பட பல நிதியுதவியாளர்களுக்காக இயக்குவதற்கான பணியைத் மீண்டும் தொடங்குவதற்கு முன், தேசிய நிலக்கரி வாரியத் திரைப்படப் பிரிவில் படத் தொகுப்பாளராக பணிபுரிந்தார்.  
எருல்கர் தொலைக்காட்சி அல்லது திரைப்படப் பணிகளுக்கு மாற வேண்டாம் என்று முடிவு செய்தார். இவரது ஆவணப்படங்கள் 'பெண்கள் பிரச்சனைகள்' உட்பட பல்வேறு விஷயங்களை உள்ளடக்கியது. இவரது பிரித்தானிய ஆவணப்பட முன்னோடிகளைப் போலவே, எருல்கர் தனது படங்களில் சமூக உணர்வை ஊட்டினார்.
# சாரா எருல்கர்

## தனிப்பட்ட வாழ்க்கை

எருல்கர் அறிவியல் திரைப்படத் தயாரிப்பாளர் பீட்டர் டி நார்மன்வில்லை மணந்தார். ஷெல் படக் குழுவில் ஒன்றாக பணிபுரிந்த போது அவர்கள் சந்தித்தனர்;
- *Picture to Post* (1969; GPO)
- *Ready for the Road* (1970; COI)
- *The Air My Enemy* (1971; Gas Council)
- *Never Go With Strangers* (1971; COI)
- *The Living City* (1977, co-directed with de Normanville)
- Male and Female (1980)
- *Teenage Talk-In* (1977–82)
- *A Disease Called Leprosy* (1985)
# சாரா எருல்கர்

## விருதுகள்

- 1952 இல் *இஸ்டிரி ஆப் ஹெலிகாப்டர்* படத்துக்காக வெனிஸ் திரைப்பட விழாவில் ஆவணப்படம் குறும்பட விருது பெற்றார்.
- 1966 இல் *பிசிக்ஸ் அண்ட் கெமிஸ்ட்ரி ஆப் வாட்டர் படத்திற்கு* வெனிஸ் திரைப்பட விழாவில் விருது
- 1967 இல் ரைட்டர்ஸ் கில்ட் ஆஃப் கிரேட் பிரிட்டன் சிறந்த பிரித்தானிய ஆவணப்படம் அல்லது *தி* ஹன்ச்சிற்கான சிறு எழுத்தாக்கம்
- 1970 இல் பிக்சர் டூ போஸ்ட் படத்திற்காக பி.ஏ.எப்.டி.ஏ குறும்பட விருது
- 1971 ஆம் ஆண்டு *த ஏர் மை எனிமி* ஆவணப் படத்திற்கு வெனிஸ் திரைப்பட விழாவில் பதக்க விருது
- 1978 இல் *தி லிவிங் சிட்டி* ஆவணப் படத்திற்கு சிறந்த உண்மைத் திரைப்படத்திற்கான பாஃப்டா விருது
# ஜானகி தேவி பஜாஜ் மேலாண்மை ஆய்வுகள் கல்வி நிறுவனம்

**ஜானகி தேவி பஜாஜ் மேலாண்மை ஆய்வுகள் கல்வி நிறுவனம்** (**JDBIMS**) என்பது இந்தியாவின்மகாராட்டிர மாநிலத்தின் மும்பை மாநகரத்தில் 1997 ஆம் ஆண்டில் நிறுவப்பட்ட பெண்களுக்கான பிரத்யேக மேலாண்மை வணிகப் பள்ளியாகும். மும்பை திருமதி நதிபாய் தாமோதர் தாக்கர்சே மகளிர் பல்கலைக்கழகத்துடன் இணைக்கப்பட்டுள்ள இக்கல்லூரி, மும்பையில் உள்ள நியூ மரைன் பகுதியில் உள்ள இப்பல்கலைக்கழக வளாகத்திலேயே தொடங்கப்பட்டுள்ளது. தற்போது இந்த கல்லூரி, ஜூஹு சாலையில் உள்ள சர் விடல்தாஸ் தாக்கர்சி வித்யா விகார் வளாகத்தில் இயங்கிவருகிறது. முதுகலை வணிக மேலாண்மை<nowiki/>யில் படிப்புகளை பயிற்றுவிப்பதோடு வணிகம் மற்றும் மேலாண்மை தொடர்பான பிற குறுகிய கால படிப்புகளையும் இதன் மாணவர்களுக்கு வழங்கிவருகிறது.
# ஜானகி தேவி பஜாஜ் மேலாண்மை ஆய்வுகள் கல்வி நிறுவனம்

## படிப்புகள்

இக்கல்லூரியில்  
- முதுகலை கல்வி மேலாண்மை (MEM)
- முதுகலை வணிக நிர்வாகம் (MBA)
- முதுகலை வணிக மேலாண்மை ஆய்வுகள் (MMS)  
ஆகிய முதுகலை பட்டங்கள் வணிக, கல்வி மேலாண்மை பிரிவிலும்  
- மேலாண்மை மேம்பாட்டு திட்டங்கள் (MDP) என்பதில் குறுகிய கால படிப்புகளையும்  
- வணிக மேலாண்மை படிப்பில் முனைவர் ஆராய்ச்சி படிப்புகளையும் மாணவர்களுக்கு வழங்கிவருகிறது.
# குருநானக் ஜெயந்தி

**குருநானக் ஜெயந்தி** அல்லது **குருநானக் குருபூரப்**, முதல் சீக்கிய குரு, குருநானக் பிறந்ததைக் கொண்டாடுகிறது. இது சீக்கியர்களின் மிகவும் புனிதமான பண்டிகைகளில் ஒன்றாகும். சீக்கிய மதத்தில் கொண்டாட்டங்கள் சீக்கிய குருக்களின் ஆண்டு விழாவைச் சுற்றி வருகின்றன. *குருபூரப்* என அழைக்கப்படும் அவர்களின் பிறந்தநாள் சீக்கியர்களிடையே கொண்டாட்டம் மற்றும் பிரார்த்தனைக்கான நாட்களாகும்.
# குருநானக் ஜெயந்தி

## பின்னணி

சீக்கிய சமய நிறுவனரான குருநானக், 1469 இல், விக்ரம் சம்வத் நாட்காட்டியின்படி கட்டக் மாதம் பௌர்ணமி நாளன்று பிறந்தார். அவர் பிறந்த இடம் தற்போது
நங்கானா சாகிபு , பாகிஸ்தானில் உள்ளது. இது இந்தியாவின் சில பகுதிகளில் அரசு விடுமுறை ஆகும். சீக்கியர்கள் குருநானக்கின் இந்த பிறந்தநாள் விழாவை நவம்பர் மாதத்தில் காலம்தொட்டு கொண்டாடி வருகின்றனர்.
# குருநானக் ஜெயந்தி

## கொண்டாட்டம் மற்றும் சடங்குகள்

இந்த கொண்டாட்டம் பொதுவாக அனைத்து சீக்கியர்களுக்கும் ஒரே மாதிரியாக இருக்கும்; கீர்த்தனைகள் மட்டும் மாறுபடலாம். கொண்டாட்டங்கள் பொதுவாக பிரபாத் பெரிஸுடன் தொடங்கும். பிரபாத் பெரிஸ் என்பது குருத்வாராக்களில் தொடங்கி, பாடல்களைப் பாடி உள்ளூர்களைச் சுற்றிச் செல்லும் அதிகாலை ஊர்வலங்கள் ஆகும். பொதுவாக, பிறந்தநாளுக்கு இரண்டு நாட்களுக்கு முன்பு, *அகண்ட பாதை* (சீக்கியர்களின் புனித நூலான *குரு கிரந்த் சாகிப்* ஐ நாற்பத்தெட்டு மணிநேர இடைவிடாத வாசிப்பு) *குருத்துவார்*ல் நடத்தப்படுகிறது. பிறந்தநாளுக்கு முந்தைய நாள், நகர்கீர்த்தன் என்று அழைக்கப்படும் ஊர்வலம் ஏற்பாடு செய்யப்பட்டுள்ளது. இந்த ஊர்வலம் "பஞ்ச் பைரஸ்" (ஐந்து அன்பானவர்கள்) தலைமையில் நடைபெறுகிறது. குருகிரந்த் சாகிபின் பல்லக்கு (*பல்கி*) மற்றும் கொடி (*நிசான் சாகிபு*) ஊர்வலமாக எடுத்து செல்கிறார்கள்.அவர்களைத் தொடர்ந்து பாடகர்கள் பாடல்களைப் பாடுகிறார்கள். *கட்கா* குழுக்கள் பல்வேறு தற்காப்புக் கலைகள் மூலமாகவும், பாரம்பரிய ஆயுதங்களைப் பயன்படுத்தியும் தங்கள் வாள்வீச்சு திறனை வெளிப்படுத்துகின்றனர். ஊர்வலம் ஊர் தெருக்களில் செல்லும். இந்த சிறப்பு சந்தர்ப்பத்திற்காக, பாதை பதாகைகளால் மூடப்பட்டிருக்கும் மற்றும் வாயில்கள் கொடிகள் மற்றும் மலர்களால் அலங்கரிக்கப்பட்டும். குருநானக்கின் செய்தியைப் சமய தலைவர்கள் போதிப்பனர். சில குருத்வாராக்களில் இரவு பிரார்த்தனை அமர்வுகள் நடத்தப்படுகின்றன, அவை சூரிய அஸ்தமனத்தில் *ரெஹ்ராஸ்* (மாலை பிரார்த்தனை) ஓதப்படும்போது தொடங்குகின்றன, அதைத் தொடர்ந்து கீர்த்தனை மற்றும் இரவு சுமார் 1:20 மணிக்கு சபை குர்பானி தொடங்குகிறது.
# நிசான் சாகிபு

**நிசான் சாகிபு** என்பது சீக்கிய சமயத்தில் உள்ள பருத்தி அல்லது பட்டுத் துணியால் செய்யப்பட்ட முக்கோணக் கொடியாகும். அதன் முடிவில் குஞ்சம் இருக்கும். உலகெங்கிலும் உள்ள குருத்வாராக்கள் அனைத்திலும் பயன்பாட்டில் உள்ள தற்போதைய வடிவம் காவி பின்னணி நிறத்தைக் கொண்டுள்ளது, இந்த கொடியின் மையத்தில் சீக்கிய கந்த சின்னத்தைக் கொண்டுள்ளது. இது பொதுவாக குர்த்வாராக்கு வெளியே உயரமான கொடிக்கம்பத்தில் ஏற்றப்படுகிறது.
# நிசான் சாகிபு

## அமைப்பு

கொடியில் உள்ள கந்த சின்னம் (☬) இரட்டை முனைகள் கொண்ட ஒரு வாளை சித்தரிக்கிறது. மையத்தில் ஒரு சக்கர வட்ட வடிவம் மற்றும் இரண்டு ஒற்றை முனைகள் கொண்ட வாள்கள் கொண்டது. இது பொதுவாக குர்த்வாராக்கு வெளியே உயரமான கொடிக்கம்பத்தில் ஏற்றப்படுகிறது. கொடிக்கம்பம் கொடியின் அதே நிறத்தில் ("சோழா" என அழைக்கப்படும்) துணியால் மூடப்பட்டிருக்கும். இந்த கொடியை ஊர்வலத்தில் சுமந்து செல்லும் கொடி ஏந்தியவர் *நிஷாஞ்சி* என்று குறிப்பிடப்படுகிறார்.
# நிசான் சாகிபு

## வரலாறு

குரு அமர் தாஸ் சகாப்தத்தில், பியாஸ் நதிகரையில் புதிதாகக் கட்டப்பட்ட பாவ்லி சாஹிப்பில் ஒரு வெள்ளை முக்கோணக் கொடி நிறுவப்பட்டது. இந்த வெள்ளைக் கொடியானது *தவல் துஜா* (வெள்ளை கொடி) என்று உருவாக்கப்பட்டது. கொடியில் உள்ள வெள்ளையானது புனிதத்தன்மை, நன்மை மற்றும் அமைதி ஆகியவற்றைக் குறிக்கிறது, மேலும் சீக்கிய தளத்தைத் தேடும் பார்வையாளர்களுக்கு உதவும் அடையாளமாகவும் செயல்பட்டது. குரு அர்ஜனின் தியாகத்திற்குப் பிறகு, தியாகத்தின் அடையாளமாக முன்னர் இருந்த வெள்ளை சீக்கியக் கொடியின் நிறம் காவி என்று மாற்றப்பட்டது. இந்த நேரத்தில் கொடியானது *அகல் துஜா* ("அழியாத கொடி") அல்லது *சத்குரு கா நிஷான்* (உண்மையான குருவின் கொடி) என்று அறியப்பட்டது. இரு வாள்கள் தற்காலிகம் மற்றும் ஆன்மீகம் என்ற சீக்கிய இரட்டைக் கருத்தாக்கத்தின் பிரதிபலிப்பாக கருதப்பட்டது. முகலாய அதிகாரிகளால் ஹர்கோபிந்த் குவாலியர் கோட்டையில் சிறையில் அடைக்கப்பட்டபோது, பாபா புத்தர் மற்றும் பாய் குருதாஸ் ஆகியோரால் ஒரு எதிர்ப்பு அணிவகுப்பு நடத்தப்பட்டது. எதிர்ப்பு அணிவகுப்பு "சௌங்கி சர்ஹ்னி" என்று அறியப்பட்டது. மேலும் இது அமிர்தசரஸில் உள்ள அகல் தக்தில் தொடங்கி குவாலியர் கோட்டையில் முடிந்தது. ஊர்வலத்தின் முன்புறத்தில் நிஷான் சாஹிப்பைப் பிடித்துக் கொண்டு கொடி ஏந்தியவர் (*நிஷாஞ்சி*) இருந்தார். கொடி ஏந்தியவருக்கு அருகில் ஒரு "மிஷால்சி" என்று அழைக்கப்படும் ஒரு ஜோதி இருந்தது. குரு கோவிந்த் சிங் 1699 இல் கல்சா ஒழுங்குமுறையை முறைப்படுத்திய பிறகு நிஷான் சாஹிப்பில் இரண்டு சின்னங்களைப் பதித்தார்: ஒரு சமையல் பாத்திரம் அல்லது கொப்பரை *டிகை* (அனைவருக்கும் உணவு) மற்றும் *தேக்* என அறியப்படும் ஒரு வாள் ( அனைவருக்கும் நீதி). சீக்கிய கொள்கைகள் கொடியில் உள்ள இந்த குறியீடுகளால் குறிப்பிடப்பட்டன.
# சோபியா மகளிர் கல்லூரி,மும்பை

**சோபியா மகளிர் கல்லூரி (தன்னாட்சி)** என்பது 1941 ஆம் ஆண்டில் இயேசுவின் புனித இதயத்தின் சகோதரிகள் என்ற தொண்டு நிறுவனத்தால் தொடங்கப்பட்ட இளங்கலை பெண்கள் கல்லூரி ஆகும். மும்பை பல்கலைக்கழகத்துடன் இணைக்கப்பட்டுள்ள இக்கல்லூரி, இயேசுவின் புனித இதயத்தின் மத சகோதரிகளின் பெண்களின் உயர் கல்விக்கான சங்கத்தின் நிர்வாகக் குழு மூலம் நிர்வகிக்கப்படுகிறது. **சோபியா**, என்ற பெயருக்கு கிரேக்க மொழியில் ஞானம் என்பது அர்த்தமாகும்
# சோபியா மகளிர் கல்லூரி,மும்பை

## வரலாறு

இயேசுவின் புனித இதயத்தின் சகோதரிகள், என்ற ரோமன் கத்தோலிக்க கிறித்தவ அமைப்பானது 1800 ஆம் ஆண்டில் பிரான்சில் ஒரு இளம் பிரெஞ்சு பெண்மணியான செயின்ட் மேதலின் சோபி பாராட் என்பவரால் நிறுவப்பட்டது. இங்கிலாந்து நாட்டின் சவுத் ஷீல்ட்ஸைச் சேர்ந்த கேத்தரின் ஆண்டர்சன் என்பவரால் இந்த அமைப்பு இந்தியாவில் ஆரம்பிக்கப்பட்டுள்ளது.  
சோபியா கல்லூரி வளாகப் பகுதி மற்றும் அருகிலுள்ள நிலம் ஆகியவை ஆரம்பத்தில் பிரித்தானிய கிழக்கிந்திய கம்பெனிக்கு சொந்தமானதாக இருந்து, பின்னர் பிரிக்கப்பட்டு பல்வேறு நபர்களுக்கு பல்வேறு காலகட்டங்களில் விற்கப்பட்டுள்ளது. 1940 ஆம் ஆண்டில் அப்போதைய உரிமையாளரான பவநகர் மகாராஜாவிடமிருந்தும் சோமர்செட் வீடு, சோமர்செட் சுற்றுப்புறம் மற்றும் மைதானங்களை வாங்கி, கல்லூரி மற்றும் சமூக கலாச்சார மையம் பேராயர் ராபர்ட்ஸ் என்பவரால் **சோபியா கல்லூரி (தன்னாட்சி)** என்ற பெய்யரிலேயே ஆரம்பிக்கப்பட்டது. அன்னை ஆண்டர்சன் என்பவரே இதன் முதல் முதல்வராவார்.
# சோபியா மகளிர் கல்லூரி,மும்பை

## கல்லூரி படிக்கற்கள்

- 1941 ஆம் ஆண்டில் கலைப் பிரிவு ஆரம்பிக்கப்பட்டு பம்பாய் பல்கலைக்கழகத்தின் மூலம் முதல் ஆண்டு மற்றும் இடைநிலை வகுப்புகளுக்கு தற்காலிக இணைப்பு வழங்க்கப்பட்டது.
- 1942 ஆம் ஆண்டில் இளங்கலை கலை வகுப்புகளுக்கு இந்த இணைப்பு நீட்டிப்பு வழங்கப்பட்டது.
- 1945 ஆம் ஆண்டில், சோபியாவின் குறிக்கோள், முகடு மற்றும் வண்ணங்கள் அதிகாரப்பூர்வமாக ஏற்றுக்கொள்ளப்பட்டன.
- 1950 ஆம் ஆண்டில், பம்பாய் பல்கலைக்கழகம் இக்கல்லூரிக்கு நிரந்தர இணைப்பு வழங்கியுள்ளது.
- இந்திய சுதந்திரத்திற்கு பிறகு, 1952 ஆம் ஆண்டில், அறிவியல் பிரிவு, இடைநிலை அறிவியல் நிலை வரை வகுப்புகளுடன் தொடங்கப்பட்டது.
- பத்மஸ்ரீ இந்திய குடிமகன் விருதைப் பெற்ற கருணா மேரி பிரகன்சா, 1965 ஆம் ஆண்டில் இக்கல்லூரியின் முதல்வராகப் பொறுப்பேற்றுள்ளார்.
- 1966 ஆம் ஆண்டில், இடைநிலை அறிவியல் பாடமானது இளங்கலை அறிவியல் பட்டமாக நீட்டிக்கப்பட்டது.
- 1970 ஆம் ஆண்டில், சோபியா தொழிற்கல்வி அறிமுகப்படுத்தப்பட்டுள்ளது.
- 1975 ஆம் ஆண்டில், இடைநிலை கல்லூரி அறிமுகப்படுத்தப்பட்டுள்ளது.
- 1978 ஆம் ஆண்டில், மருத்துவப் பகுப்பாய்வு முதுகலை பட்டயப்படிப்பு தொடங்கப்பட்டுள்ளது.
- 1993 இல், உணவு மற்றும் மருந்துத் தொழில்களில் தரக் காப்பீட்டில் முதுகலை பட்டயப் படிப்பு அறிமுகப்படுத்தப்பட்டுள்ளது.
- 21 ஆம் நூற்றாண்டின் தொடக்கத்தில், பெண்கள் ஆய்வுகள் மற்றும் மேம்பாட்டுக்கான சோபியா மையம் மற்றும் சோபியா ஆண்டர்சன் இணைப்பு திறக்கப்பட்டுள்ளது.
- 2003 ஆம் ஆண்டில், வெகுஜன ஊடக இளங்கலை அறிமுகப்படுத்தப்பட்டுள்ளது.
- 2011 ஆம் ஆண்டில் பயோ இன்ஃபர்மேடிக்ஸ் சான்றிதழ் படிப்பு அறிமுகப்படுத்தப்பட்டது.
- அதே ஆண்டில் பயன்பாட்டு உயிரியலில் முனைவர் பட்டத் திட்டம் அறிமுகப்படுத்தப்பட்டுள்ளது.
- 2013 ஆம் ஆண்டில் இளங்கலை அறிவியல் பிரிவில் தகவல் தொழில்நுட்பம் அறிமுகப்படுத்தப்பட்டுள்ளது.
- 2018 ஆம் ஆண்டில் இக்கல்லூரிக்கு பல்கலைக்கழக மானியக் குழுவினால் (UGC) தன்னாட்சி அந்தஸ்து வழங்கப்பட்டுள்ளது.
# சோபியா மகளிர் கல்லூரி,மும்பை

## துறைகள்

விருந்தோம்பல் ஆய்வுகள் (HAFT), கலை மற்றும் வடிவமைப்பு, ஆடை வடிவமைப்பு மற்றும் ஆடை உற்பத்தி மற்றும் சமூக தொடர்பு ஊடகங்கள் ஆகியவை இக்கல்லூரியில் இயங்கி வரும் துறைகளாகும்.
# சோபியா மகளிர் கல்லூரி,மும்பை

## துறைகள்

### கலை & வடிவமைப்பு

மகாராஷ்டிரா அரசின் கலை இயக்குநரகத்தால் அங்கீகரிக்கப்பட்ட கலை மற்றும் வடிவமைப்புத் துறை பின்வரும் படிப்புகளை நடத்துகிறது:  
- அடிப்படைக் கலை,
- பயன்பாட்டு கலையில் பட்டயப்படிப்பு
- ஆடை வடிவமைப்பில் பட்டயப்படிப்பு
# சோபியா மகளிர் கல்லூரி,மும்பை

## துறைகள்

### சமூக தொடர்பு ஊடகம்

இக்கல்லூரியின் சமூகத் தொடர்பு ஊடகத் துறை (SCM Sophia), நாற்பதுக்கும் மேற்பட்ட இளம் பெண்கள் மற்றும் ஆண்களுக்கு சமூகத் தொடர்பு ஊடகத்தில் ஒரு வருட, முழுநேர, ஒருங்கிணைந்த முதுகலை பட்டயப் படிப்பை நடத்திவருகிறது. இந்த படிப்பு மும்பை பல்கலைக்கழகத்தின் கார்வேர் தொழில் கல்வி மற்றும் மேம்பாட்டு நிறுவனத்தின் பாடத்திட்டத்தோடு இணைக்கப்பட்டுள்ளது.  
- பாடநெறி ஆவணப்பட தயாரிப்பு,
- புகைப்படம் எடுத்தல்,
- பத்திரிகை,
- பெருநிறுவன தொடர்பு மற்றும்
- விளம்பரம் ஆகியவற்றை வழங்குகிறது.  
இதன் முன்னாள் மாணவர்களான தீபா பாட்டியா, ரீமா காக்டி, ரிச்சா சதா, அனுபா போஸ்லே, ரசிகா துகல் ஆகியோர் இப்படிப்பை பயின்றவர்களில் குறிப்பிடத்தக்கவர்களாவார்.
# சோபியா மகளிர் கல்லூரி,மும்பை

## குறிப்பிடத்தக்க முன்னாள் மாணவர்கள்

- பத்மஸ்ரீ கருணா மேரி பிரகன்சா, சமூகப் பங்களிப்புகளுக்காக பத்மஸ்ரீ வாங்கியவர்
- பிரேரனா பார்பரூவா, தேசிய விருது வென்றவர், இந்திய திரைப்பட இயக்குநர்
- துருவி ஆச்சார்யா, இந்திய ஓவியர் / கலைஞர்
- அனிதா ராவ் பாதாமி, எழுத்தாளர்
- ரஷ்மி பன்சால், ஆசிரியர்
- வினிதா கோயல்ஹோ, இந்திய எழுத்தாளர், இயக்குநர் மற்றும் கலைஞர்
- ரிச்சா சத்தா, இந்திய நடிகை
- பிரியா தத், அரசியல்வாதி
- ரீமா காக்டி, இந்திய திரைப்பட இயக்குநர்
- சகானா கோஸ்வாமி, இந்திய நடிகை
- ரசிகா துகல், பாலிவுட் நடிகை
- ஸ்மிருதி மொரார்கா, கைவினைத் தொழிலாளர்களை வென்றதற்காக பெண் சக்தி விருது பெற்றார்
- நிஷிதா நிர்மல் மாத்ரே, உயர்நீதிமன்றத்தின் தற்காலிக தலைமை நீதிபதி
- மஞ்சிரி பிரபு, இந்திய எழுத்தாளர்
- கார்த்திகா ரானே, இந்திய தொலைக்காட்சி
- ராணா அய்யூப் பத்திரிகையாளர்
- வசுந்தரா ராஜே, ராஜஸ்தானின் 13வது முதல்வர்
- அம்ரிதா ராவ், பாலிவுட் நடிகை
- கிரண் ராவ், திரைப்படத் தயாரிப்பாளர்
- பிரீத்திகா ராவ், இந்திய மாடல், நடிகை
- ஸ்வேதா சால்வே, இந்திய தொலைக்காட்சி நடிகை
- ஹெபா பட்டேல், இந்திய திரைப்பட நடிகை
- லீலா சாம்சன்
- பிரியம்வதா சிங், டிவி நிர்வாகி மற்றும் கோட்டை மீட்டமைப்பாளர்
- ஷ்ரத்தா ஷஷிதர், மிஸ் திவா - 2017
- விமி, 1960-70களின் பாலிவுட் நடிகை
# விசுவகர்மா பூஜை

**விசுவகர்மா பூஜை** (ஆங்கிலம்: Vishvakarma Puja; ), **விசுவகர்மா ஜெயந்தி** என்றும் அழைக்கப்படுகிறது. இது கடவுள்களின் கட்டிடக் கலைஞரான விசுவகர்மாவுக்கு அர்ப்பணிக்கப்பட்ட ஓர் இந்துக்கள் கொண்டாடும் திருவிழா ஆகும்.  
விசுவகர்மா பூஜை இந்து நாட்காட்டியின் கன்யா சங்கராந்தி தேதியில் வருகிறது. இந்து புரட்டாசி மாதத்தின் கடைசி சில நாட்களில், கிரெகொரியன் நாட்காட்டியின் படி, பொதுவாக ஒவ்வொரு ஆண்டும் செப்டம்பர் 16 முதல் 18 வரை கொண்டாடப்படுகிறது. நேபாளத்திலும் இவ்விழா கொண்டாடப்படுகிறது. விசுவகர்மா பூஜையும் தீபாவளிக்கு அடுத்த நாள், கோவர்தன் பூஜையுடன் அக்டோபர்-நவம்பரில் கொண்டாடப்படுகிறது.